1.

I lisa muudetakse järgmiselt. a) Punkt 1.1.2.2 asendatakse järgmisega: „1.1.2.2. Seroloogiline/viroloogiline uuring — koosneb vähemalt aktiivsest vastuvõtlike liikide populatsiooni seroloogilise/viroloogilise analüüsi aastaprogrammist, mille eesmärk on leida tõendeid lammaste katarraalse palaviku viiruse ülekandumisest pisteliste seroloogiliste ja/või viroloogiliste testide kaudu, mis tehakse kõikides epidemioloogiliselt asjakohastes geograafilistes piirkondades sel perioodil aastas, kui nakkuse või serokonversiooni tuvastamine on tõenäolisem; — peab olema välja töötatud nii, et valimid esindavad epidemioloogiliselt asjakohases geograafilises piirkonnas uuritavate vastuvõtlike liikide populatsiooni ja on selle populatsiooni struktuurile kohandatud ning valimi suurus on arvutatud viisil, mis võimaldab 95 % kindlusega määrata epidemioloogiliselt asjakohase geograafilise piirkonna vastuvõtlike liikide populatsioonis 20 % esinemissagedust. Et piiritleda ohustatud tsooni osa „väiksema ohuga piirkonnana” kooskõlas artikli 7 lõikega 2a, peab uuringu valimi suurus olema arvutatud viisil, mis võimaldab 95 % kindlusega määrata epidemioloogiliselt asjakohase geograafilise piirkonna vastuvõtlike liikide populatsioonis ühe kuu jooksul 2 % esinemissagedust; — peab tagama, et vaktsineeritud või immuniseeritud populatsiooni seropositiivsed loomad ei sega seroloogilisi uuringuid; — peab tagama, et laboratoorsed analüüsid tehakse nii, et pärast positiivse tulemuse andnud analüüse tehakse konkreetse serotüübi seroloogilised/viroloogilised testid, millega uuritakse epidemioloogiliselt asjakohases geograafilises piirkonnas oletatavalt esinevat lammaste katarraalse palaviku serotüüpi või serotüüpe ning mis on vajalikud piirkonnas leviva konkreetse serotüübi tuvastamiseks; — võib olla välja töötatud selleks, et määrata kindlaks vaktsineerituse ulatust ja kitsendustega tsoonis lammaste katarraalse palaviku eri serotüüpide levikut; — võib sisaldada selliste proovide analüüsi, mis on võetud muul otstarbel, näiteks proove tapamajadest või piima hulgiproove.” b) Punkt 2.2.2 asendatakse järgmisega: „2.2.2. Seroloogiline/viroloogiline uuring — koosneb vähemalt aktiivsest vastuvõtlike liikide populatsiooni seroloogilise/viroloogilise analüüsi aastaprogrammist, mille eesmärk on leida tõendeid lammaste katarraalse palaviku viiruse ülekandumisest pisteliste seroloogiliste ja/või viroloogiliste testide kaudu, mis tehakse kõikides epidemioloogiliselt asjakohastes geograafilistes piirkondades sel perioodil aastas, kui nakkuse või serokonversiooni tuvastamine on tõenäolisem; — peab olema välja töötatud nii, et valimid esindavad epidemioloogiliselt asjakohases geograafilises piirkonnas uuritavate vastuvõtlike liikide populatsiooni ja on selle populatsiooni struktuurile kohandatud ning valimi suurus on arvutatud viisil, mis võimaldab 95 % kindlusega määrata epidemioloogiliselt asjakohase geograafilise piirkonna vastuvõtlike liikide populatsioonis 20 % esinemissagedust; — peab tagama, et vaktsineeritud või immuniseeritud populatsiooni seropositiivsed loomad ei sega seroloogilisi uuringuid; — võib sisaldada selliste proovide analüüsi, mis on võetud muul otstarbel, näiteks proove tapamajadest või piima hulgiproove.”